નવસારીમાં મંગળવારે સવારથી સાંજ સુધીના 12 કલાકમાં સવાર ચાર ઇંચ વરસાદ પડ્યો હતો. માર્ગો તથા કેટલાક રહેણાંક વિસ્તારમાં સાધારણ પાણી ભરાયા હતા. જોકે વરસાદ બંધ થતાં ભરાયેલ પાણી ઉતરી પણ ગયા હતા. નવસારીમાં મંગળવારે સવારે 9 વાગ્યા સુધી વરસાદ ન હતો ત્યારબાદ અચાનક વાતાવરણ વાદળછાયું બની ધોધમાર વરસાદ શરૂ થયો હતો. 9 વાગ્યાથી શરૂ થઇ સાંજે 4 વાગ્યા સુધી અવાર નવાર ધોધમાર વરસાદ પડતો જ રહ્યો હતો. 4 થી 6 ખાસ વરસાદ પડ્યો ન હતો. વરસાદના કારણે માર્ગો પર પાણી ભરાયા હતા, પરંતુ વરસાદનું જોર ઓછુ પડતા ફરી પાણી ઉતરી ગયા હતા.